da da en sv da da fr de en da da da en da da da da da da da da es en da da da da en da en da en en fr fi nb nb da nb da nb da nb da nb sv nb da nb da nb da de da de da da en
Koncertanmeldelse: Flot og velbesøgt koncert med TWANG
Foreningen KLASSISK Christiansfeld havde endnu en gang indbudt til koncert med trioen TWANG, som igen opfyldte forventningerne i Søstrehusets smukke koncertsal.
Sidst opdateret 20. sep 2022
Trioen TWANG under besøget i Søstrehuset i Christiansfeld. ( Foto: Lars Østergaard Jensen).
CHRISTIANSFELD: Koncerten med trioen TWANG varede hele to timer foruden pausen, og var delt op i en første afdæmpet del og en mere sprælsk anden halvleg, hvor trioen sammen og hver for sig imponerede med deres sangarrangementer og suveræne instrumentbehandling.
Trioen bestod ligesom ved deres tidligere besøg af Spencer Gross på kontrabas og guitar, Thyge Søndertoft på violin og mandolin samt Peter Banks på banjo og kontrabas.
Og akkurat leveredes der publikum en stor musikalsk oplevelse tilsat masser af humor, smil og varme, men også eftertænksomhed. Musikken tog afsæt i amerikansk folkemusik som Blue Grass og Country tilsat passende dosering af blues og jazz og anden musikalsk krydderi.
Trioen nåede at spille ikke færre end 14 stykker i løbet af aftenen som blandt andet den herlige ”Strings in Nashville”, en flot lang solo på banjo samt ” Home Town Blues” for blot at fremhæve nogle enkelte på aftenens program. Mange af stykkerne lykkedes det trioen at runde af med meget originale og finurlige krøller.
Personligt fandt jeg måske koncertens første del en kende for ensformig og lang, mens musikken var mere afvekslende og spændende efter pausen. Kvaliteten var skyhøj var hele vejen igennem og de tre kunstnere høstede da også et velfortjent stort bifald. Lad os håbe på et snarligt genbesøg af de tre talentfulde herrer i Søstrehuset.
Af Lars Østergaard Jensen
Foto 1: Et af trioens særkende efter deres elegante og humoristiske afslutninger af numrene
Brodersen, Svend Erik - Journalist (medl. af Dansk Journalistforbund). Ansat i bl.a. Jydsk Telefons lnformat¡on. Jydske Tidende, Kolding Folkeblad, lokalredaktør i Vamdrup, forsideredaktør, informationschef i DSB, ansv.hav. redaktør på tidsskriftet Brandvæsen (FKBDBI). Pensioneret, men fortsat aktiv som lokal journalist for Christiansfeld Avis, Lunderskov Folkeblad og Vamdrup Avis. Ekspert på jernbaner. Har skrevet bogen "Kolding Sydbaner 1911-1948. Historien om banerne i "De otte Sogne". Bor i Vamdrup og Hejlsminde. Sign.: S-bro, sebro og bro.
Ros fra formand til folk bag populære æblekagekoncerter
Klar til præsentation af landsbyfællesskabsplan
Fin musik og god underholdning
Tappede lastbil for diesel
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.